ז'ואאו קנסלו

**ז'ואאו פדרו קבאקו קנסלו** (בפורטוגזית: **João Pedro Cavaco Cancelo**; נולד ב-27 במאי 1994) הוא כדורגלן פורטוגזי המשחק בעמדות המגן הימני והשמאלי בברצלונה מהלה ליגה בהשאלה מאל-הילאל, ובנבחרת פורטוגל.

## קריירת מועדונים

### באריירנסה
קנסלו התחיל את הקריירה המקצועית שלו כשהצטרף בגיל 8 ל, קבוצה מעיר הולדתו.

### בנפיקה ליסבון
בגיל 13 הגיע קנסלו ל של בנפיקה ליסבון, אחת מהקבוצות הבכירות בפורטוגל.

ב-1 בנובמבר 2012 חתם קנסלו על חוזה בקבוצה ובשנתיים שלאחר מכן שיחק ב, קבוצת המילואים של בנפיקה ליסבון, ששיחקה אז בליגה הפורטוגלית השנייה. הוא ערך 51 הופעות ליגה בקבוצה, בהן הבקיע שלושה שערים.

ב-25 בינואר 2014 ערך קנסלו את הופעת הבכורה שלו בקבוצה הראשונה של המועדון, כשהחליף את אנדרה אלמיידה בדקה ה-82 בניצחון 0–1 על ז'יל ויסנטה במסגרת גביע הליגה הפורטוגלית. ב-10 במאי ערך קנסלו את הופעת הבכורה שלו בליגת העל הפורטוגלית, כששיחק 65 דקות בהפסד 1–2 לפורטו במסגרת המחזור ה-30 בליגה. הייתה זו הופעת הליגה היחידה שלו במועדון.

#### ולנסיה (השאלה)
ב-20 באוגוסט 2014 הושאל קנסלו לולנסיה מהלה ליגה לעונה אחת. ב-25 בספטמבר ערך קנסלו את הופעת הבכורה שלו במועדון, כששיחק 90 דקות בניצחון 0–3 על קורדובה במסגרת המחזור החמישי בליגה. הוא ערך תשע הופעות ליגה נוספות במשך תקופת ההשאלה.

### ולנסיה
ב-25 במאי 2015 חתם קנסלו על חוזה קבוע בולנסיה מהלה ליגה לשש עונות. ב-22 באוגוסט ערך קנסלו את הופעת הבכורה שלו כשחקן קבוע במועדון, כששיחק 90 דקות בתיקו 0-0 נגד ראיו ואיקאנו במסגרת המחזור הראשון בליגה. ב-16 בספטמבר ערך את הופעת הבכורה שלו בליגת האלופות, כששיחק 90 דקות והבקיע שער בהפסד 2–3 לזניט סנקט פטרבורג במסגרת המחזור הראשון בשלב הבתים לעונת 2015/2016. הוא שיחק בכל ששת המשחקים של ולנסיה בשלב הבתים, אותו סיימה במקום השלישי, מתחת לזניט סנקט פטרבורג וגנט ומעל אולימפיק ליון. ב-20 באפריל 2016 הבקיע את שער הבכורה שלו בליגה, שער בדקה ה-56 בניצחון 0–4 על אייבר במסגרת המחזור ה-34 בליגה. בסך הכול ערך 28 הופעות ליגה והבקיע שער אחד בעונת .

#### אינטר מילאנו (השאלה)
ב-22 באוגוסט 2017 הושאל לאינטר מילאנו לעונה אחת, במסגרת עסקה בה עבר ז'ופרה קונדוגביה לוולנסיה בהשאלה גם הוא. ב-26 באוגוסט ערך את הופעתו הבכורה בקבוצה בניצחון 1–3 על רומא. ב-17 באפריל הבקיע את שערו הראשון בקבוצה בניצחון 0–4 על קליארי.

### יובנטוס
ב-27 ביוני 2018 חתם לחמש שנים ביובנטוס עבור 40 מיליון אירו.

### מנצ'סטר סיטי
ב-7 באוגוסט 2019 חתם קנסלו במנצ'סטר סיטי מהפרמייר ליג לשש שנים. ב-27 בינואר 2021 כבש שער בכורה בניצחון קבוצתו 0–5 על וסט ברומיץ' אלביון.

#### באיירן מינכן (השאלה)
ב-31 בינואר 2023 הושאל לבאיירן מינכן מהבונדסליגה עד לתום העונה. הוא ערך את הופעת הבכורה שלו בקבוצה בניצחון 0–4 על מיינץ 05 במסגרת שמינית-גמר הגביע הגרמני, משחק בו בישל שער.

#### ברצלונה (השאלה)
ב-1 בספטמבר הושאל קנסלו לברצלונה. הוא ערך את הופעת הבכורה שלו בקבוצה שנכנס בדקה ה-59 כמחליף, בניצחון 1–2 על אוסאסונה. ב-16 בספטמבר, ערך את הופעת הבכורה בהרכב, וכבש את השער החמישי בניצחון 5-0 על ריאל בטיס. ב-24 בספטמבר, כבש ובישל במהפך הגדול על סלטה ויגו בניצחון 2–3.

### אל הילאל
ב-27 באוגוסט 2024 עזב קנסלו את מנצ'סטר סיטי וחתם באל-הילאל מהליגה הסעודית.

#### ברצלונה (השאלה)
ב-12 בינואר 2026 הושאל שוב לברצלונה עד לסיום העונה.

## קריירה בינלאומית
ב-1 בספטמבר 2016 ערך קנסלו את הופעת הבכורה שלו בנבחרת פורטוגל, כששיחק 90 דקות והבקיע שער בדקה ה-73 בניצחון 0–5 על נבחרת גיברלטר במשחק ידידות. ב-7 באוקטובר 2016, בהופעתו השנייה בנבחרת, הבקיע את שערו השני, שער בדקה ה-44 בניצחון 0–6 על נבחרת אנדורה במסגרת מוקדמות מונדיאל 2018. ב-10 באוקטובר 2016, בהופעתו השלישית בנבחרת, הבקיע את שערו השלישי בנבחרת, שער בתוספת הזמן של המחצית השנייה בניצחון 0–6 על נבחרת איי פארו במסגרת מוקדמות מונדיאל 2018.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

## תארים
;בנפיקה ליסבון
* אליפות פורטוגל: 2013/2014
* הגביע הפורטוגלי: 2013/2014
* גביע הליגה הפורטוגלית: 2013/2014

;יובנטוס
*אליפות איטליה: 2018/2019
*הסופר קאפ האיטלקי: 2018

;מנצ'סטר סיטי
* גביע הליגה האנגלית (2): 2019/2020, 2020/2021
*ליגה אנגלית: 2020/2021, 2021/2022

;באיירן מינכן
* אליפות גרמניה: 2022/2023

;נבחרת פורטוגל
* ליגת האומות: 2019

;אישיים
*אליפות אירופה בכדורגל עד גיל 21 - 2015: קבוצת הטורניר
* קבוצת השנה של ליגת העל האיטלקית: 2018/2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני ולנסיה
קטגוריה:כדורגלני אינטר מילאנו
קטגוריה:כדורגלני יובנטוס
קטגוריה:כדורגלני מנצ'סטר סיטי
קטגוריה:כדורגלני ברצלונה
קטגוריה:כדורגלני אל-הילאל
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני באיירן מינכן
קטגוריה:פורטוגזים שנולדו ב-1994